JAVNI POZIV   
za dostavu prijava za stručno osposobljavanje za rad bez zasnivanja radnog odnosa u   
OSNOVNOJ ŠKOLI – SCUOLA ELEMENTARE „GIUSEPPINA MARTINUZZI“ PULA-POLA   
  
  
Članak 1.  
Na temelju Zakona o poticanju zapošljavanja („Narodne novine“ br. 57/12, 120/12), a u cilju korištenja mjere "Stručno osposobljavanje za rad bez zasnivanja radnog odnosa" putem Hrvatskog zavoda za zapošljavanje Područne službe u Puli (u nastavku: HZZ), Osnovna škola – Scuola elementare „Giuseppina Martinuzzi“ Pula-Pola iskazuje interes i potrebu za prijem polaznika za stručno osposobljavanje za rad bez zasnivanja radnog odnosa u Osnovna škola – Scuola elementare „Giuseppina Martinuzzi“ Pula-Pola.

Članak 2.  
Osnovna škola – Scuola elementare „Giuseppina Martinuzzi“ Pula-Pola iskazuje interes i potrebu za stručno osposobljavanje za rad bez zasnivanja radnog odnosa (u daljnjem tekstu: stručno osposobljavanje) u stručnim službama Društva putem Hrvatskog zavoda za zapošljavanje, Područne službe u Puli (u daljnjem tekstu: HZZ).  
  
Uvjete za prijavu na ovaj Javni poziv ostvaruje nezaposlena osoba bez radnog iskustva u zvanju za koje se obrazovala, osoba koja se u evidenciji tijela nadležnog za vođenje evidencije o nezaposlenima, kao nezaposlena osoba vodi duže od trideset (30) dana i koja bez obzira na razdoblje ukupno evidentiranog staža u mirovinskome osiguranju, nema više od jedne (1) godine staža u zvanju za koje se obrazovala, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja, te se zapošljava na temelju ugovora o radu ili se korištenjem mjera aktivne politike u zapošljavanju, stručno osposobljava za rad bez zasnivanja radnog odnosa,

te za djelatnost pod rednim br.1. osoba sa završenim diplomskim ili integriranim preddiplomskim i diplomskim sveučilišnim studijem, odnosno preddiplomskim ili specijalističkim diplomskim stručnim studijem koje prema članku 41. Zakona o radu imaju zakonom ili drugim zakonskim propisom utvrđeno kao uvjet za obavljanje poslova radnog mjesta određenog zanimanja stručni ispit ili radno iskustvo, i uvjete utvrđene Zakonom o odgoju i obrazovanju na jeziku i pismu nacionalnim manjina (NN 51/00).

Članak 3.  
Stručno osposobljavanje će se odvijati u trajanju od 12 mjeseci, u punom radnom vremenu, pet radnih dana, od po osam sati, tjedno, kako slijedi:   
  
  
1. Djelatnost : Učitelj/ica razredne nastave  
Izvršitelja: 1  
Potrebna stručna sprema: magistra primarnog obrazovanja ( VSS)

2. Djelatnost: Računovodstveni referent/ica

Izvršitelja: 1  
Potrebna stručna sprema: sveučilišni prvostupnik ili mag. ekonomije (VŠS ili VSS)

Članak 4.  
Kandidati/kinje  koji ispunjavaju tražene uvjete dužni su uz prijavu dostaviti:

- kratki životopis

- presliku dokaza o hrvatskom državljanstvu

- presliku diplome o stručnoj spremi

- presliku radne knjižice (stranice 1, 2 i 3 te podaci o zaposlenju i stažu)

- uvjerenje da se protiv kandidata ne vodi kazneni postupak odnosno da nije pravomoćno osuđen za kaznena dijela iz članka 15. Zakona o službenicima i namještenicima u lokalnoj i područnoj (regionalnoj) samoupravi ("NN" br. 86/08, 61/11) - ne starije od 6 mjeseci

Prijave s dokazima o ispunjavanju traženih uvjeta dostavljaju se zaključno do 24.1.2013.g.  
na adresu: Osnovna škola – Scuola elementare „Giuseppina Martinuzzi“ Pula-Pola, 52 100 Pula, S.Santorio 1.  
  
Sve dodatne informacije potencijalni kandidati mogu dobiti na br. tel. 052/543388.

Članak 5.  
Stručno osposobljavanje za rad bez zasnivanja radnog odnosa obavlja  se:

- na temelju pisanog ugovora o stručnom osposobljavanju za rad bez zasnivanja radnog odnosa

- prema programu stručnog osposobljavanja za rad

- pod vodstvom mentora

Prije sklapanja ugovora kandidati/inje mogu biti pozvani na razgovor.

Polaznici/ce stručnog osposobljavanja nemaju status službenika i nisu u radnom odnosu.

Doprinose za mirovinsko i zdravstveno osiguranje i zaštitu na radu snosi HZZ i/ili Grad Pula-Pola.

Polazniku stručnog osposobljavanja za rad Hrvatski zavod za zapošljavanje isplaćuje  novčanu pomoć u visini neoporezivog dijela studentske stipendije koja trenutno iznosi 1.600,00 kn mjesečno po potvrđenoj prisutnosti stručnom osposobljavanju za rad.

Hrvatski zavod za zapošljavanje ne isplaćuje novčanu pomoć polazniku stručnog osposobljavanja za vrijeme privremene nesposobnosti za rad ili izostanka s programa stručnog osposobljavanja.

Članak 6.  
O rezultatima javnog poziva svi kandidati/inje bit će obaviješteni pisanim putem.

Pula, 16. siječnja 2013.